სტიპე მესიჩი
სტიპე მესიჩი ან სტეპან მესიჩი (ხორ. Stjepan Mesić. დ. 24 დეკემბერი 1934, ორახოვიცა, ხორვატია) — იუგოსლავიისა და ხორვატიის პოლიტიკური მოღვაწე. იუგოსლავიის პრეზიდიუმის თავმჯდომარე 1991 წლის ივლის-ოქტომბერში, ხორვატიის პრეზიდენტი 2000-2010 წლებში. დაიბადა 1934 წლის 24 დეკემბერს სლავონიის ქალაქ ორახოვიცაში. წარმოშობით ასიმილირებული ბოშაა. 1961 წელს დაამთავრა ზაგრების უნივერსიტეტის იურიდიული ფაკულტეტი. 1970-იან წლებში მონაწილეობდა ხორვატიაში ანტისამთავრობო გამოსვლებში, რს გამოც დააპატიმრეს და მიუსაჯეს ორი წელი, ციხეში იჯდა 1 წელი. ციხიდან გამოსვლის შემდეგ მუშაობდა იურისტად, ეწეოდა საგანმანათლებლო საქმიანობას. 1989 წელს აქტიურად მონაწილეობდა ხორვატიის ეროვნულ მოძრაობაში. 1990 წელს გახდა ხორვატიის პირველი პრემიერ-მინისტრი. აქტიურად მონაწილეობდა იუგოსლავიის დაშლის პროცესში. 2000 წელს აირჩიეს იუგოსლავიის პრეზიდენტად, რომელი თანამდებობაც ეკავა 2 ვადით.